“O‘zbekkino” tasarrufidagi “Multiplikatsion filmlar studiyasi”ga yangi direktor tayinlandi

“O‘zbekkino” Milliy agentligi tasarrufidagi “Multiplikatsion filmlar studiyasi” Davlat unitar korxonasiga 2019-yil 21-yanvar kuni Jo‘rayev Otabek Alimovich direktor vazifasini vaqtincha bajaruvchi etib tayinlandi. Bu haqda agentlikning Facebook’dagi sahifasida xabar berildi.

Ma’lumot uchun: Otabek Jo‘rayev O‘zbekiston davlat san’at institutini tamomlagan. 2009—2012-yillari A.Hidoyatov nomli madaniyat uyi drama to‘garagi rahbari, 2013—2015-yillarda  General Motors Powertrain Uzbekistan YoAJ Logistika departamenti ichki logistika bo‘limi ishchisi, 2015—2017-yillari “O‘zbekteatr” ijodiy-ishlab chiqarish birlashmasi Teatrlar ijodiy faoliyatini muvofiqlashtirish va shakllantirish boshqarmasi boshlig‘i o‘rinbosari, 2017-yilda O‘zbekiston Respublikasi Madaniyat vazirligi Repertuar-tahririyat sho‘basi bosh mutaxassisi, 2017—2018-yillarda “O‘zbekfilm” aksiyadorlik jamiyatida Ommaviy aloqalar menejeri, 2018-yildan hozirga vaqtga qadar “O‘zbekfilm” Davlat unitar korxonasi Bosh direktori yordamchisi lavozimlarida faoliyat yuritgan.